ISIS a luat la ţintă un film de pe Netflix. Un actor, ameninţat cu moartea: "Ştim unde stai şi vom ajunge la tine".
Actorii şi producătorii filmului "Mosul" de pe Netflix au primit o mulţime de ameninţări cu moartea de la ISIS. Joe şi Anthony Russo, producătorii filmului, au declarat că situaţia a devenit foarte gravă. "Mosul" este cel mai recent film de la Netflix în jurul căruia se nasc controverse, după "Cuties".
Actorii şi producătorii filmului de acţiune "Mosul", de pe Netflix, au primit multe ameninţări cu moartea de la gruparea teroristă ISIS, în urma succesului pe care l-a avut pelicula pe platforma de streaming, relatează International Business Times.Actorul Suhail Dabbach, care a interpretat rolul colonelului Jasem în film, a menţionat că a primit o mulţime de ameninţări de la ISIS imediat ce a postat pe reţelele sociale că filmul va fi lansat. El a adăugat că gruparea teroristă a spus că ştie unde locuieşte.Filmul spune povestea unei echipe SWAT, care încearcă să salveze doi ofiţei de poliţie de grupul terorist.Este o a doua oară în perioada recentă când un film Netflix stârneşte controverse datorită conţinutului său. "Cuties", un film semnat de regizorul francez Maimouna Doucoure, a primit reacţii negative şi ameninţări din cauza unui poster controversat.